b'\n_START_ARTICLE_\nKari Martonen\n_START_SECTION_\nUra\n_START_PARAGRAPH_\nMartosen kasvattajaseuroja olivat Kontulan Urheilijat ja Helsingin Jalkapalloklubi. P\xc3\xa4\xc3\xa4sarjatasolla h\xc3\xa4n pelasi HJK:ssa vuosina 1982\xe2\x80\x931989 ja Hakassa 1990\xe2\x80\x931996 kaikkiaan 248 ottelua, joissa h\xc3\xa4n teki 22 maalia. H\xc3\xa4n saavutti nelj\xc3\xa4 SM-kultaa, yhden SM-hopean, kaksi SM-pronssia sek\xc3\xa4 yhden Suomen cupin voiton._NEWLINE_Martosella on JVK- ja ammattivalmentajatutkinto. H\xc3\xa4n aloitti valmennusuransa Kakkosen AC T\xc3\xa4ysosumassa. Hakan A-nuoria h\xc3\xa4n valmensi 2000\xe2\x80\x932001. Vuosina 2002\xe2\x80\x932005 h\xc3\xa4n toimi Hakan kakkosvalmentajana ja vuosina 2006\xe2\x80\x932009 Hongan kakkosvalmentajana. Vuodesta 2007 l\xc3\xa4htien h\xc3\xa4n on toiminut lis\xc3\xa4ksi Suomen alle 21-vuotiaiden maajoukkueen kakkosvalmentajana._NEWLINE_Marraskuussa 2009 Martonen nimitettiin JJK:n p\xc3\xa4\xc3\xa4valmentajaksi kausiksi 2010\xe2\x80\x932012. H\xc3\xa4n valmensi joukkueen Veikkausliigan kolmanneksi kaudella 2011. Marraskuussa 2011 Martosen sopimusta jatkettiin kauden 2014 loppuun asti. H\xc3\xa4n sai kuitenkin potkut teht\xc3\xa4v\xc3\xa4st\xc3\xa4\xc3\xa4n kes\xc3\xa4kuussa 2013 JJK:n juututtua sarjajumboksi._NEWLINE_Joulukuussa 2013 Martonen nimitettiin Sein\xc3\xa4joen Jalkapallokerhon toimitusjohtajaksi.'